Bloaz war-lerch, Job noa kuitaet kelch Plonevez ha kroget oa da reiñ kentelioù dañs ba Landelo, gant un tregont dañser bennak da  gentañ ha betek kant ha tregont goude, gant ar berzh a rae e gentelioù ! Kalz re vihan ar sal ha ranket zo bet chom a-sav e-pad ur pennad amzer. E mil nav chant chwezek ha pevar-ugent (1996), pa oa deut Jean Gestin da reiñ kentelioù en-dro, Job noa roet an dorn dezhañ kazi diouzhtu. Graet vez ar chentelioù barzh ur sal un tammig brasoch, sal ar patronaj, gant nebeutoch a dud ivez, un tregont bennak, met kement a virvilh zo enne ha pa vefent kant ha tregont ! Gwir eo, Job zo ur skouer vat evit ar re  all : yach e gorf, lemm ha digor e spered. Lakaet neus muzik ha kanaouennoù barzh e galon evit lakaat e vuhez da zañsal. Gant ma pado pell choazh !